पाएं अपने शहर की ताज़ा ख़बरें और फ्री ई-पेपरडाउनलोड करें
सोमवार सुबह पीर गली स्थित बहुमंजिला इमारत की दूसरी मंजिल में स्थित रेडीमेड के कारखाने में आग लग गई। दमकल कर्मियों ने दो घंटे की मशक्कत के बाद आग पर काबू पाया। आग में लाखों के कपड़े और मशीनें खाक हो गए।
जानकारी के अनुसार अमित पिता अशोक लाल यादव का सियाराम ट्रेडिंग के नाम से वर्धमान प्लाजा की दूसरी मंजिल पर कारखाना है। सुबह कारखाने से धुआं निकला, तो आसपास के लोगों में खलबली मच गई। फायर ब्रिगेड को सूचना दी गई। फायर ब्रिगेड के अधिकारी दुबे के नेतृत्व में दमकल कर्मी पहुंचे। 2 घंटे में आग पर काबू पाया। मौके पर मौजूद चश्मदीद के अनुसार चोरों ने पहले यहां चोरी की। इसे बाद वह आग लगाकर भाग निकले हैं।
कारखाना मालिक सुकलाल यादव ने बताया, कारखाने में रखे 15 लाख से अधिक के कपड़े और राॅ मटेरियल व मशीनें जल गईं। आग कैसे लगी या अभी स्पष्ट नहीं है। दमकल अधिकारी दुबे के मुताबिक जिस स्थान पर आग लगी थी, वहां पहुंचने में दमकल कर्मियों को परेशानियों का सामना करना पड़ा। आग बुझाने में 15000 लीटर पानी का उपयोग किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn